**ŠTATÚT SÚŤAŽE**

**I. Usporiadateľ súťaže**

Spoločnosť: One Earth, s. r. o., so sídlom: Podzáhradná 19, 821 07 Bratislava, Slovenská republika, IČO: 46 590 617, zapísaná v obchodnom registri: Mestského súdu Bratislava III, oddiel: Sro, vložka č. 80681/B (ďalej len „Usporiadateľ")

**II. Vyhlásenie súťaže**

1. Ak súťažný príspevok Usporiadateľa neuvádza inak, jeho uverejnenie prostredníctvom Webovej, Facebook alebo Instagram stránky Usporiadateľa alebo Google účtu Usporiadateľa (tzv. PPC alebo bannerové reklamy) predstavuje vyhlásenie novej súťaže (ďalej len „súťaž").

**III. Čas konania súťaže**

1. Termín súťaže je stanovený na obdobie uvedené v súťažnom príspevku na Webovej, Facebook alebo Instagram stránke Usporiadateľa alebo Google účte Usporiadateľa (tzv. PPC alebo bannerové reklamy).

**IV. Pravidlá súťaže**

1. Každá súťaž bude mať súťažné podmienky tvorené uverejneným súťažným príspevkom Usporiadateľa, akoukoľvek jeho zmenou uverejnenou na Facebookovej stránke Usporiadateľa a týmito Všeobecnými pravidlami propagačných súťaží na Webovej, Facebook alebo Instagram stránke Usporiadateľa alebo Google účte Usporiadateľa (tzv. PPC alebo bannerové reklamy).

2. V prípade rozporu medzi obsahom jednotlivých častí súťažných pravidiel platí nasledujúce poradie prednosti: (1.) zmeny jednotlivého súťažného príspevku Usporiadateľa, pričom nová zmena má prednosť pred predchádzajúcou, (2.) súťažný príspevok Usporiadateľa, ktorým bola súťaž vyhlásená, (3.) tieto všeobecné pravidlá.

**V. Miesto konania súťaže**

1. Každá súťaž bude realizovaná v online prostredí sociálnych sietí Facebook alebo Instagram stránky Usporiadateľa alebo Webového sídla usporiadateľa, príp. Google účtu usporiadateľa (tzv. PPC alebo bannerové reklamy) a je určená používateľom týchto sociálnych sietí na území Slovenskej republiky, ak v príspevku nie je uvedené inak.

**VI. Účasť v súťaži**

1. Do každej súťaže sa účastník súťaže môže zapojiť spôsobom uvedeným v súťažnom príspevku Usporiadateľa.

2. Ak sa do súťaže nezapojí žiadna osoba alebo nikto zo súťažiaci nebude spĺňať podmienky účasti na súťaži v zmysle štatútu, výhru nezíska žiadna osoba.

3. Súťaže sa môže zúčastniť každá fyzická osoba, ktorá dovŕšila 18 rokov veku a spĺňa všetky podmienky stanovené v tomto štatúte.

4. Súťaže sa nemôže zúčastniť taký súťažiaci, ktorý je v pracovnom pomere alebo v inom pomere obdobnom pracovnému pomeru vo vzťahu k vyhlasovateľovi súťaže, a ani osoby blízke osobám uvedeným v tomto odseku v zmysle definície blízkej osoby v § 116 zákona č. 40/1964 Zb. Občiansky zákonník v platnom znení.

**VII. Žrebovanie a ocenenie**

1. Žrebovanie súťažiacich, ktorí splnili všetky podmienky účasti na súťaži v zmysle štatútu a vyhrávajú ceny (ďalej aj ako „výherca“) bude prebiehať najneskôr do 7 dní odo dňa skončenia súťaže.

2. Výherca súťaže bude v súlade s podmienkami súťaže oboznámený písomne prostredníctvom Facebook alebo Instagram správy alebo e-mailovej adresy a zverejnený na Facebook alebo Instagram stránke Usporiadateľa alebo Webovom sídle usporiadateľa.

3. Usporiadateľ oznámi výhercu vložením komentáru pod výherný súťažný príspevok a vložením samostatného statusu obsahujúceho takéto oznámenie alebo iným vhodným spôsobom. Výherca bude zároveň vyzvaný, aby Usporiadateľa kontaktoval na jeho Facebook alebo Instagram stránke prostredníctvom súkromnej Facebook alebo Instagram správy alebo prostredníctvom e-mailu. V prípade, ak sa výherca súťaže do 48 hodín od oboznámenia spôsobom podľa predchádzajúcej vety tohto bodu o výhru neprihlási alebo výhru odmietne, je organizátor súťaže oprávnený, nie však povinný, určiť náhradného výhercu súťaže obdobným postupom.

4. Odovzdanie ceny sa uskutoční osobne na adrese Podunajská 23, 821 06 Bratislava alebo inom mieste po predchádzajúcej vzájomnej dohode Usporiadateľa a výhercu.

5. Za účelom odovzdania výhry je výherca Súťaže povinný poskytnúť Organizátorovi potrebnú súčinnosť a súhlasí s uverejnením fotografie a/alebo videa z preberania výhry a fotografie a/alebo videa realizácie zelenej strechy na Facebook, Instagram, YouTube alebo Webovom sídle Usporiadateľa.

6. Organizátor si vyhradzuje právo na zmenu predmetu výhry.

7. O akú cenu sa súťaží, zverejňuje Usporiadateľ v súťažnom príspevku na Facebook alebo Instagram stránke Usporiadateľa alebo na Webovom sídle usporiadateľa.

**VIII. Osobné údaje**

1. Každý účastník udeľuje svojou účasťou v súťaži súhlas k tomu, že jeho osobné údaje v rozsahu, v akom sú prístupné verejnosti na sociálnej sieti Facebook alebo Instagram, na ktorej sa účastník zapojil do súťaže, ako aj jeho meno a priezvisko, e-mail, poštová adresa a telefónne číslo v prípade, ak sa stane výhercom, môžu byť použité a uchovávané primeraným spôsobom za účelom prevádzkovania súťaže (napr. realizácia súťaže, odovzdanie a prevzatie výhry) a to po dobu trvania súťaže a následného času potrebného na spracovanie výsledkov súťaže, odovzdanie výhier a splnenie prípadných súvisiacich povinností, vyplývajúcich vyhlasovateľovi z príslušných právnych predpisov, usporiadateľom ako prevádzkovateľom a organizátorom.

2. Súhlas je udelený dobrovoľne a môže byť kedykoľvek odvolaný písomnou formou - listom na adresu sídla vyhlasovateľa.

**IX. Obmedzenia výhercu**

1. Účastník súťaže berie na vedomie, že výhry zo stávok a hier nie je možné podľa § 845 ods. 1 Občianskeho zákonníka vymáhať súdnou cestou.

2. Účastník súťaže taktiež berú na vedomie, že výhru nie je možné vymeniť za hotovosť alebo požadovať vydanie inej výhry, ako je výhra stanovená Usporiadateľom v príslušnom súťažnom príspevku, ak v súťažnom príspevku nie je stanovené inak.

**X. Dane**

1. Výhra, ktorej hodnota prekročí sumu určenú príslušným ustanovením zákona č. 595/2003 Z. z. o dani z príjmov v znení neskorších predpisov, podlieha podľa platných právnych predpisov Slovenskej republiky zdaneniu.

2. Usporiadateľ nezodpovedá za splnenie tejto povinnosti výhercom.

**XI. Všeobecné ustanovenia**

1. Účasťou na súťaži vyjadruje súťažiaci súhlas s týmto štatútom. Ak osoba nesúhlasí s ktoroukoľvek podmienkou alebo bodom v tomto štatúte, nesmie sa súťaže zúčastniť.

2. Žiaden z výhercov nemá nárok na poskytnutie náhrady za výhru formou iného plnenia.

3 Vyhlasovateľ súťaže si vyhradzuje právo kedykoľvek pozmeniť pravidlá súťaže alebo súťaž zmeniť či zrušiť bez udania dôvodu.

4. Tento štatút súťaže je k dispozícii na stránke usporiadateľa www.zelene-strechy.sk

5. Tento štatút súťaže nadobúda platnosť a účinnosť dňom 1.7.2024.